《贺两府入东西府》
宋代·张掞

五仙同日集蓬莱，玉宇珠帘次第开。
乍向壶中窥日月，犹疑海上见楼台。
光生金铉调元地，荣极璿枢命世才。
共荷圣贤天地宠，定知霖雨及时来。

作者简介：（995—1074）齐州历城人，字文裕。张揆弟。幼笃孝。举进士。知益都县，督赋租置里胥不用，而民以时入，石介为献《息民论》。历龙图阁直学士、知成德军。入判太常、司农寺，累官户部侍郎致仕。忠笃诚悫，事兄如父，为乡党矜式。